Suchinthana/si-wikipedia huggingface dataset:
රුවන් එම්. ජයතුංග

වෛද්‍යවරයෙකු ලෙස තම වෘතිය ජීවිතය ආරම්භ කළ වෛද්‍ය රුවන් එම් ජයතුංග (ඉංග්‍රීසි: Ruwan M Jayatunge) කොලොන්ගොඩ ග්‍රාමීය රෝහලේ ස්ථාන භාර වෛද්‍ය නිලධාරී ලෙසටද මිනිපේ ප්‍රදේශයේ සෞඛ්‍ය වෛද්‍ය නිලධාරී ලෙසටද මුලින් සේවය කොට පසුව මීගමුව මුලික රෝහල, උතුරු කොළඹ ශික්ෂණ රෝහල, හලාවත මුලික රෝහල සහ කොළඹ යුද හමුදා රෝහල යන රෝහල් වල සේවය කරන ලදි. ඔහු එංගලන්තයේ බාන්ස්ලි විද්‍යාලයෙන් ළමා මනෝ විද්‍යාවද, කැනඩාවේ හම්බර් විද්‍යාලයෙන් මනෝ සමාජීය පුනරුථාපනය පිළිබඳවද හදාරා තිබේ. එසේම ඇමරිකාවේ ෆිලඩෙල්ෆියාවේ කෝට්ස්විල් ප්‍රතිකාර ආයතනයේ මනෝ විද්‍යාඥ සුසන් රොජර්ස් යටතේ EMDR මනෝ ප්‍රතිකාරය පිළිබඳ පුහුණුව ලබා තිබේ. ඔහු පශ්චාත් ව්‍යසන ක්ලමථ අක්‍රමතාව පිළිබඳ පරියේශන පත්‍රිකා කීපයක්ද පළ කොට ඇත​.  දැනට කැනඩාවේ යෝර්ක් විශ්ව විද්‍යාලයේ පශ්චාත් උපාධි අධ්‍යනයන් හදාරන ඔහු සිංහල සහ ඉංග්‍රීසි භාෂාවලින් කෘතීන් පල කොට තිබේ.

ජීවන සටහන් 
රුවන්   කොළඹ නාලන්දා විද්‍යාලයයේ ආදි සිසුවෙකි.

සාහිත්‍යකාමිත්වය (සිංහල)
සාහිත්‍යකාමියෙකු ද වන වෛද්‍ය රුවන් එම් ජයතුංග විසින් ලියා පළ කළ පොත් පත් කිහිපයක් පහත දැක්වේ. මේ ලේඛනයේ සඳහන් නොවූ පොත් ද තවමත් මුද්‍රණයේ පවතින පොත් ද වේ.

 මල් වැනි දරුවන් - ගොඩගේ ප්‍රකාශනයකි. 
 අධ්‍යාපන ප්‍රතිකාර -සර්වෝදය විශ්වලේඛා ප්‍රකාශනයකි.
 මනෝ විද්‍යාත්මක උපදේශනය - (විජේසූරිය ග්‍රන්ථ කේන්ද්‍රය)
 ප්‍රතිකාරාත්මක උපදේශනය - (විජේසූරිය ග්‍රන්ථ කේන්ද්‍රය)
 දිවි නසා ගැනීමේ චර්යාව හා උපදේශන ප්‍රතිකාර මනෝ රෝග විශේෂඥ නීල් ප්‍රනාන්දු සමඟ
 විශාදය හා මනෝ ප්‍රතිකාරය - මනෝ රෝග විශේෂඥ නීල් ප්‍රනාන්දු සමඟ
 ජෝන් එෆ් කෙනඩි - ජීවිතය සහ මරණය (විජේසූරිය ග්‍රන්ථ කේන්ද්‍රය)
 ඉවාන් ගේ ලෝකය (විජේසූරිය ග්‍රන්ථ කේන්ද්‍රය)
 මිනිසුන් තුළින් ලෝකය දුටුවෙමි (විජේසූරිය ග්‍රන්ථ කේන්ද්‍රය)
 යුද ආතතියේ මනෝවිද්‍යාත්මක බලපෑම (විජේසූරිය ග්‍රන්ථ කේන්ද්‍රය)
 මනෝ විශ්ලේෂණ ප්‍රතිකාරය 
 පශ්චාත් ව්‍යසන ක්ලමථ අක්‍රමතාව (විජේසූරිය ග්‍රන්ථ කේන්ද්‍රය)
 සංග්‍රාම විඩාව සහ යුද ආතතිය (විජේසූරිය ග්‍රන්ථ කේන්ද්‍රය)
 ප්‍රභාකරන් සාධකය පිළිබඳ මනෝවිද්‍යාත්මක විශ්ලේශණයක් (සංචිත ප්‍රකාශකයෝ)
 ව්‍යසනයන් සහ මනෝවිද්‍යාත්මක පසුබිම - ව්‍යසන උපදේශනය මනෝ රෝග විශේෂඥ නීල් ප්‍රනාන්දු සමඟ
 සංග්‍රාමයෙන් පසු - සරසවි ප්‍රකාශනයකි
 ජාතක කථා මනෝ විද්‍යාත්මක ඇසින් - ගොඩගේ ප්‍රකාශනයකි
 භින්නෝන්මාදය - සරසවි ප්‍රකාශනයකි

සාහිත්‍යකාමිත්වය (ඉංග්‍රීසි)
 PTSD Sri Lankan Experience
 Shell Shock to Palali Syndrome - Sarasavi Publishers 
 Psychoanalysis with Clinical Evidence
 Psychological Management of Sexual Trauma Victims
 Trauma Counseling
 Combat Stress
 PTSD Post Traumatic Stress Disorder – Vishva Lekha Publishers
 Rhythm of Life (Poetry)
 EMDR Sri Lankan Experience -Sarasavi Publishers
 Buddhism and Psychology
 Stress in Security Forces – (Co-Author) ICFAI- India

ආශ්‍රිත
 කොළඹ නාලන්දා විද්‍යාලයයේ ආදි සිසු ව්‍යෛද්‍යවරුන්

 ආදි නාලන්දයීය ව්‍යෛද්‍යවරුන්ගේ සංගමය

  
වෛද්‍යවරු
ගත් කතුවරු
චරිත කතා
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
නෑඹිලිය

නෑඹිලිය යනු සහල් සහ අනෙකුත් ධාන්‍ය වර්ග වල ඇති වැලි සහ අපද්‍රව්‍ය ඉවත් කරීමට භාවිතා කරන මැටියෙන් හෝ ලෝහයෙන් සෑදූ උපකරණයකි. මෙසේ  වැලි සහ අපද්‍රව්‍ය ඉවත් කිරීමට ගැරීම යැයි කියති. නිදසුනක් වශයෙන් හාල් ගැරීම දැක්විය හැක. සහල් හෝ වෙනත් ධාන්‍යයක් පිසීමට භාවිතා කරන මුට්ටියක් වැසීමටද නෑඹිලිය භාවිතා වෙයි. කිසියම් අවුළුවක් පිසින ඇතිලියක් වැසීමට නෑඹිලියක් උඩු-යටිකුරු කොට භාවිතා කෙරෙන අවස්ථාද ඇත. නෑඹිලියකින් කිසිවක් ගැරීමේදී කොරහක් ද භාවිතා කිරීම සම්ප්‍රදායයි.

ජන භාවිතය 
නෑඹිලිය විසින් සහල් සහ අනෙකුත් ධාන්‍ය වර්ග වල ඇති වැලි සහ අපද්‍රව්‍ය ඉවත් කළ යුතු බැවින් එහි අභ්‍යන්තර වක්‍ර පෘෂ්ඨය රළුය. එසේවුවද එහි පිටස්තර පෘෂ්ඨය සුමුදුය. සිහින් සුමුදු ලෙස රැවුල බෑ කළෙක නෑඹිලිය ගා ඇතැයි ජනවහරක් පවතියි.

වෙනත් භාවිතා 
ගැරීම හැරුණු කොට වෙනත් භාවිතා සඳහාද නෑඹිලිය යෙදෙයි. නෑඹීලියේ ඇතුළු රළු පෘෂ්ඨයෙහි ගැටීමෙන් කිසිවක් ඉවත් කිරීම හෝ සියුම් කුඩු හෝ දුවයක් නිපැයීම මෙවැනි භාවිතයකි. වදකහ වැනි ඖෂධ බඩ රුදාව සඳහා බීමට දීමට එම බෙහෙත් කැබැල්ලක් නෑඹිලියෙහි ගැටීම කරති. එයට ගැලහීම හෝ උරච්චි කිරීම යයි කියති. ජලය ස්වල්පයක් සමග මෙය කෙරෙයි. සුදු හඳුන් හෝ එත් හඳුන් ද මෙසේ නෑඹිලියක උරච්චි කිරීමෙන් පසු ආලේපනයට සුදුසු ලෙසකට සකස් කෙරෙයි. 

රන් කිරි කට කෑමට පෙර රන් ආභරණයක් මව් කිරී සමගින් නෑඹිලියක ගලහා ඉන් ලැබෙන්න බිලිඳාට පානය සඳහා දෙනු ලබයි.

වියළි (වැලි) හාල්මැස්සන්ගේ සියුම් කොරපොතු ඉවත් කිරීමටද නෑඹිලියේ ඇතුළු පෘෂ්ඨයේ ඇතිල්ලීම කරනු ලැබේ.

ඉන්නල වැනි අල වර්ග වල පොත්ත ඉවත් කිරීමටද නෑඹිලියේ ඇතුළු පෘෂ්ඨයෙහි ගැලහීම කෙරෙයි.

සබැඳි වෙනත් දේ 
නෑඹිලියක් (විශේෂයෙන් මැටි නෑඹිලියක්) තැනීමේදී ඇතුළු පෘෂ්ඨය රටා දමා රළු කිරීමට භාවිතා කරන මෙවලම ඉරි කටුව නම් වෙයි.
එල්.ටී.ටී.ඊ. ත්‍රස්තවාදීන් සිවිල් ජනයාට සිදුකළ ප්‍රහාර ලයිස්තුව

පහත ලැයිස්තු ගත කොට තිබෙන්නේ, ශ්‍රී ලංකාවේ ත්‍රස්තවාදී සංවිධානයක් වූ දෙමළ ඊළාම් විමුක්ති කොටි සංවිධානය (LTTE) විසින්, ඉතිහාසය පුරාවට මිනිස් ජීවිත ඉලක්ක කොට ගෙන එල්ල කරන ලද ප්‍රහාර ලැයිස්තුව වේ. ඊට ඔවුන් විසින් සිදුකෙරූ මනුෂ්‍ය සමූලඝාතන, බෝම්බ ප්‍රහාර, මංකොල්ලකෑම්, වාර්ගික පළවාහැරීම්, හමුදාව සමග ඇතිකරගත් ගැටුම් සහ පුද්ගල ඝාතනය කිරීම් අයත් වෙයි.

එල්ටීටීඊ සංවිධානය යනු 1976 වර්ෂයේ සිට 2009 වර්ෂය දක්වා ක්‍රියාත්මක වූ, ශ්‍රී ලංකාවේ උතුරු සහ නැගෙනහිර භූමියෙන් වෙන්වූ වෙනමම රාජ්‍යයක් ඉල්ලා සටන් වැදුණු බෙදුම්වාදී සංවිධානයකි. ශ්‍රී ලංකාවේ හැරුණු විට, එල්ටීටීඊ සංවිධානය ඉන්දියාව, එක්සත් ජනපදය, කැනඩාව, සහ යුරෝපා සංගමයේ සාමාජික රටවල් 27 ක, තහනම් කරනු ලැබූ ත්‍රස්ත සංවිධානයකි. එල්ටීටීඊ ත්‍රස්ත සංවිධානයේ නායකයා වූයේ, 2009 වසරේදී හමුදා ප්‍රහාරයකින් මියගිය වේළුපිල්ලේ ප‍්‍රභාකරන්ය.

එල්ල කල දරුණුතම ප්‍රහාර

කාලානුරූපව ප්‍රහාර සිදුකල පිළිවෙල

1972

1974
 1974 පුරා, දෙමළ නව කොටීන් සහ අනෙකුත් දෙමළ සටන්කාමී කණ්ඩායම් විසින් යාපනය නගරාධිපති සහ යාපනය වැසියන් ඉලක්ක කොට බොහෝ බෝම්බ ප්‍රහාර එල්ල කලහ.

මේවා අතර:

කන්කසන්තුරෙයි පොලිස් ස්ථානයෙහිවූ ජීප් රථයකට අත් බෝම්බ දමා ගැසීම 
කොමියුනිස්ට් පක්ෂ සාමාජීකයෙක් වූ වී. පොන්නම්බලම් මහතාගේ නිවසෙහි ඩයිනමයිට් දැල්වීම 
විශාල අලාභහානි සිදුකරමින් චෙන්කතනෙයි දුම්රිය ස්ථානයට ඩයිනමයිට් දල්වා විසි කිරීම 
යාපනය ප්‍රධාන කඩමණ්ඩියෙහි (ග්‍රෑන්ඩ් බසාර්) බෝම්බ පිපිරවීම 
ලංගම බස්රථ ගිනි තැබීම

1975

1976
1976 දී, දෙ.ඊ.වි.කො. විසින් ඉවක් බවක් නොමැතිව සොරකම් වැලක් කලහ.

1976 මාර්තු හිදී, දෙ.ඊ.වි.කො. සාමාජිකයන් විසින් පුත්තූර් මහජන බැංකුව කොල්ල කා   රු. 668,000 වටිනා මුදල් හා ස්වර්ණාභරණ පැහැර ගත්හ. මෙයට පසුව ඔවුහූ පුලෝලි සහ මාදගල් හි විවිධ සේවා සමූපකාර සමිති කොල්ල කෑහ.

1977

1978

ජුලි මසදී, කොල්ලකෑම් 4 ක් සිදු කිරීම.
ලංගම බස් රථ දෙකකින්,
වෑන් රථයකින්,
සංචාරක වෙළෙන්දෙකුගෙන් රු. 15,000 ක් කොල්ලකන ලදී.
සැප්තැම්බරයේදී ලංගම බසයකට ගිනි තැබීම.
පේදුරු තුඩුවේදී පාසල් ගුරුවරයෙකුගේ වැටුප කොල්ලකෑම.
1978 සැප්තැම්බර් 7 දිනදී කන්කසන්තුරේ සිට කොළඹ බලා ගමන් කරන එයාර් සිලෝන් ගුවන් යානයක බෝම්බයක් ඇටවීම හා ගොඩබැසුම් යාත්‍රාංගණයේදී එය පුපුරා යාම.

1979

1983

1984
1984 වර්ෂය, ශ්‍රී ලංකා රජය සහ දෙමළ බෙදුම්වාදීන් අතර ගැටුම් වැඩිවූ වසරක් වෙයි. එසේම දෙමළ කොටි ත්‍රස්තවාදීන් විසින් මනුෂ්‍ය සමූල ඝාතනය කිරීම් ආරම්භ කලේද මෙම වර්ෂයේ සිටයි.

1985
1985 වර්ෂය, ත්‍රස්ථවාදීන්ගේ මිලේච්ඡ ප්‍රහාර උපරිම වූ වසරක් ලෙස සැලකේ. ප්‍රථම වතාවට සිංහල බහුතරයක් වෙසෙන ප්‍රදේශයකදී, නිරායුධ සිවිල් වැසියන් 146 දෙනෙකු ඝාතනය කිරීමට කොටි ත්‍රස්ථවාදීහූ පෙළඹුනහ. මෙම සිදුවීම ශ්‍රී ලංකාව තුල පමණක් නොව ලොව පුරා කම්පනයක් ඇතිකිරීමට සමත් විය.

1986

1987

1988

1989

1990

1991

1992

1993

1994

1995

1996

1997

1998

1999

2000

2001

2005

2006

2007

2008

2009

මේවාද බලන්න
ශ්‍රී ලංකාවේ ත්‍රස්තවාදය
දෙමළ ඊළාම් විමුක්ති කොටි ත්‍රස්තවාදීන් විසින් ඝාතනය කල දේශපාලනඥයන්ගේ ලයිස්තුව

ආශ්‍රිත

සාමාන්‍ය වැසියන්ට එල්ලකල ප්‍රහාර
එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
ශ්‍රී මහා බෝධි සමූලඝාතනය

ශ්‍රී මහා බෝධි සමූලඝාතනය යනු 1985 වර්ෂයේදී ශ්‍රී ලංකාවේ දෙමළ කොටි ත්‍රස්ථවාදීන් විසින් ක්‍රියාවට නංවන ලද අති දරුණු මිනිස් සංහාරයකි. එය දෙමළ කොටි ත්‍රස්ථවාදීන් විසින්, දෙමළ ජනතාව බහුතරයක් වෙසෙන ප්‍රදේශයකින් බැහැරව සිදු කරන ලැබූ, පළමු සහ දැවැන්තම සිංහල සිවිල් වැසියන් ඝාතනය කිරීමේ සිදුවීමද වෙයි.

සිදුවීම
1985 මැයි 14 වන දින බසයක් පැහැරගත් දෙමළ කොටි ත්‍රස්ථවාදීන්, ඉන් අනුරාධපුරය ප්‍රධාන බස් නැවතුමට පැමිණ, එහි සිටි සාමාන්‍ය ජනතාව වෙත විවෘත වෙඩි ප්‍රහාර එල්ල කරමින්, පුද්ගල ඝාතනයන් සහ තුවාල සිදු කිරීම් කරන ලදී. ඉන් නොනැවතුණු ත්‍රස්ථවාදී පිරිස, ලෝකවාසී බෞද්ධයන්ගේ පූජනීය භූමියක් වූ ශ්‍රී මහා බෝධී විහාරයට ඇතුළු වී, එහි සිටි භික්ෂූන්, මෙහෙණින් සහ පුදබිම වන්දනාමාන කිරීමට පැමිණි කුඩා දරුවන් ඇතුළුව සිවිල් වැසියන් සමූහයක්, පූජා භූමිය තුලදීම වෙඩි තබා ඝාතනය කරන ලදී. මේ ඝාතන වලින් අනතුරුව දෙමළ කොටි ත්‍රස්ථවාදී පිරිස, විල්පත්තු ජාතික වනෝද්‍යානය තුලට ඇතුළුව එහි සිටි සිංහල පුද්ගලයින් 18 නෙකුද ඝාතනය කරන ලදී. මෙම සමස්ථ ත්‍රස්ථ ප්‍රහාරයෙන්, අනුරාධපුරයේ කුඩා දරුවන් ඇතුළු සිංහල වැඩිහිටියන් 146 දෙනෙකු මරු වැළඳ ගති. 

ප්‍රහාරයට වගකීම, පළමුව EROS (ඊලාම් විප්ලවවාදී ශිෂ්‍ය සංවිධානය) භාරගත් නමුත් පසුව ඔවුන් එම ප්‍රකාශය ඉල්ලා අස්කරගෙන, PLOTE (ඊලාම් ජනතා නිදහස් සංවිධානය) සමග එකතුව, LTTE (දෙමළ ඊලාම් විමුක්ති කොටි) සංවිධානයට චෝදනා කළහ. PLOTE සහ TULF (දෙමළ එක්සත් විමුක්ති පෙරමුන) ප්‍රහාරය පිළිබඳ අප්‍රසාදය පළ කරන ලද අතර ප්‍රහාරයේ වගකීම කිසිවෙකු විසින් විවෘතව භාරගෙන නොමැත. කෙසේ නමුත් ශ්‍රී ලංකා බුද්ධි අංශ මගින් සිදු කළ පරීක්ෂන වලින් හෙළි වූයේ ප්‍රහාරයට අණ දෙන ලද්දේ LTTE මන්නාරම අණ දෙන නිළධාරි මාර්සිලීන් ෆියුසෙලස් (නොහොත් වික්ටර්) වන බවත්, ප්‍රහාරය ක්‍රියාත්මක කරේ ඔහු යටතේ සිටි ඇන්තනී කත්තියාර් (නොහොත් රාධා) විසින් බවයි.

ප්‍රතිප්‍රහාර 
හමුදා කඳවුරකට ආරක්ෂාව සොයා පැමිණි ද්‍රවිඩ වැසියන් නව දෙනෙකුට ප්‍රකෝපයට පත් හමුදා කෝප්‍රල්වරයෙකු විසින් වෙඩි තබා ඇති අතර, ඔහුගේ අණ දෙන නිළදාරියා විසින් ඔහුව ඝාතනයට ලක්විය. අනුරාධපුර සහ කොළඹ දෙමළ කඩ කිහිපයකට පහර දී ඇති අතර කොළඹ වීදි වල දෙමළ ජාතිකයන් දෙදෙනෙකුගේ මළ සිරුරු සොයා ගන්නා ලදි. ප්‍රහාරයට දින දෙකකට පසු ශ්‍රී ලංකා යුධ හමුදාව විසින් කුමුදිනි නම් යාත්‍රාවේ සිටි දෙමළ සිවිල් වැසියන් පිරිසක් (Amnesty International සංවිධානයට අනුව 23ක්; LTTE සංවිධානයට අනුව 36ක්) ඝාතනය කළ බවට චෝදනා විය. ආරක්ෂක අමාත්‍ය ලලිත් ඇතුලත්මුදලි ප්‍රකාශ කළේ ඝාතනය සිදු කළේ කවුදැයි ඔප්පු කිරීමට ප්‍රමාණවත් සාක්ෂි නොමැති බවයි.

මේවාද බලන්න
 අරන්තලාව භික්‍ෂු ඝාතනය
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

වැඩිදුර කියවීම් 
 රොහාන් ගුණරත්න. (1998). Sri Lanka's Ethnic Crisis and National Security, කොළඹ: South Asian Network on Conflict Research. ISBN 955-8093-00-9
 රොහාන් ගුණරත්න. (October 1, 1987). War and Peace in Sri Lanka: With a Post-Accord Report From Jaffna, ශ්‍රී ලංකාව: Institute of Fundamental Studies. ISBN 955-8093-00-9
 Gunasekara, S.L. (November 4, 2003). The Wages of Sin, ISBN 955-8552-01-1
 Sri Lanka Tamil Terror Time May 27, 1985

1985 ත්‍රස්තවාදී ප්‍රහාර
සිවිල් පුද්ගලයින් සමූලඝාතන - ශ්‍රී ලංකා
කාත්තන්කුඩි මුස්ලිම් පල්ලියේ සමූලඝාතනය

කාත්තන්තුඩි මුස්ලිම් පල්ලි සමූලඝාතනය යනු,   කාත්තන්කුඩියේ මුස්ලිම් පල්ලියක  මුස්ලිම් පිරිමින් සහ පිරිමි ලමුන් 147 කට වැඩි ගණනනත්    දෙඊවිකො සංවිධානයේ සාමාජිකයන් විසින් 1990 අගෝස්තු 5 දිනදී මරා දැමීමයි. මෙය සිදුවූයේ, 300 කට වැඩි ගණනක් ජනයා දණ්ඩනමස්කාරය කරමින්  ඊෂා යාච්ඤාවන්හී යෙදෙමින් සිටි කාත්තන්කුඩි නගරයෙහි මුස්ලිම් පල්ලි සතරක් වෙත දෙමළ කැරලිකරුවන් 30 දෙනෙක් පමණ ප්‍රහාර එල්ල කිරීමත් සමගය.

ආශ්‍රිත

ශ්‍රී ලංකාවේ සිවිල් වැසියන් සමූලඝාතනය
ඇදහීම් සිදුකෙරෙන ස්ථාන වලදී සමූලඝාතනය
ශ්‍රී ලංකා මුස්ලිම්වරුන් සමූලළාතනය
1990 වසර තුල ත්‍රස්තවාදී ප්‍රහාර
1990 වසර තුල සමූලඝාතන
දෙවන ඊළාම් යුද්ධය තුල දෙමළ ඊළාම් විමුක්ති කොටි ප්‍රහාර
 ඇදහීම් සිදුකෙරෙන ස්ථාන වලදී ප්‍රහාර
ශ්‍රී ලංකාවේ ඉස්ලාම් ආගම
ශ්‍රී ලංකාව තුල 1990 වසර
සිංග්ලිශ්

සිංගපුපූරුවේ භාවිතාකරන නිල පිලිගැනීමක් නොමැති සහ වැදගත් නොවන යයි සම්මත බසකි. සිංගප්පූරු ආණ්ඩුව සහ උගතුන් මෙම බස භාවිතානිරීමට විරුද්ධ අතර ජනමාධ්‍ය සහ පාසල් මෙම බස භාවිතා නොකල යුතු අතර සම්මත සිංගප්පූරු ඉංග්‍රීසි භාවිතාකල යුතුයයන මතය දරයි. 

සිංගප්පූරුව
විජේසේකර යතුරුපුවරුව

සිංහල අකුරු සඳහා ඇති එකම සම්මත යතුරු පුවරුව විජේසේකර යතුරුපුවරුව නම්වේ. QWERTY යතුරුපුවරුවක් වන මෙය 1940 ගනන්වල බ්‍රිතාන්‍ය ලංකාවේ රාජ්‍ය භාෂා කොමසාරිස් පදවිය දරු ආචාර්ය නන්දදේව විජේසේකර නමින් නම් කර ඇත. 1960 ගණන්වල පටන් සිංහල යතුරු පුවරු නිපදවන්නේ විජේසේකර යතුරුපුවරුව අනුව පමනි.

සංශෝධීත විජේසේකර යතුරුපුවරුව
 SLS 1134:2004 යටතේ සම්මත කර ඇත.

අදාල නීති, රීති සහ සම්මතයන් 

 ශ්‍රී ලංකා කැබිනට් මණ්ඩලය මගින් 2009 වසරේ අනුමත කල ඊ රාජ්‍ය ප්‍රතිපත්තියට අනුව අනිවාර්යයෙන්ම යොදාගතයුත්තේ මෙම යතුරු පුවරුවයි.
 ජනාධිපති කාර්යාලය නිකුත්කල SP/SB/01/07 චක්‍රෙල්ඛය මගින් පරිඝනක වලට සිංහල යොදාගැනීමේදී මෙම යතුරු පුවරු යොදාගතයතු බවට සියළුම අමාත්‍යංශ සහ දෙපාර්තමේන්තුවලට දැනුම්දී ඇත.

භාෂාවකට සම්මත යතුරුපුවරුවක් තිබීමේ වාසි

වැඩිදුර කියවීම්
 

යතුරුපුවරු
සිංහල අකුරු
සිංහල යතුරුපුවරු
SLS සම්මත
අරන්තලාව සමූලඝාතනය

අරන්තලාව භික්ෂු ඝාතනය ලෙසද හැඳින්වෙන අරන්තලාව සමූලඝාතනය හැඳින්වෙන්නේ දෙමළ ඊළාම් විමුක්ති කොටි සංවිධානය විසින් (දෙමළ කොටි) 1987 ජූනි 2 වැනිදා අම්පාර දිස්ත්‍රික්කයේ අරන්තලාවේදී සිදුකල සමූලඝාතනයකි. බෞද්ධ භික්ෂූන් (ඔවුන්ගෙන් බහුතරයක් කුඩා සාමණේර භික්ෂූන් විය) 33 දෙනෙකු සහ සිවිල් වැසියන් සිව්දෙනෙකු ඝාතනය කිරීමේ සිදුවීමයි. මෙම කුරිරු ඝාතනය සිවිල් යුද සමයේ කොටි සංවිධානය විසින් සිදුකළ වඩාත්ම අපකීර්තිමත්ම විනාශකාරී ක්‍රියාව 
ලෙස සැලකෙන අතර ශ්‍රී ලාංකිකයන් විසින් වාර්ෂිකව මෙම සිදුවීම අනුස්මරණය කරනු ලැබේ.

මරණයට පත්වූවෝ
 උපසපන් භික්‍ෂූන් 1
 සාමනේරවරු 32
 ගිහියන් 3

සමූලඝාතනය 

අරන්තලාව භික්ෂු ඝාතනය 1987 ජූනි 2 වැනිදා  සිදුවිය. අම්පාර මහාවාපී විහාරයේ සිට කැළණිය රජ මහා විහාරයට වන්දනා ගමනක් යාමේ අරමුණින් පැමිණි බෞද්ධ භික්ෂූන් වහන්සේලා සහ සිවිල් වැසියන් කිහිපදෙනෙක් සිටි බස් රථයට නුවරතැන්න ගම්මානය අසලදී දෙමළ කොටි සංවිධානයේ සාමාජිකයන් 20කගෙන් යුතු පිරිසක් සැඟවී සිට පහර දුන්හ. ඔවුන් එහි රියැදුරාට බස් රථය අසල පිහිටි අරන්තලාව වනාන්තරයට ගෙන යන ලෙස අණ දුන්හ. බස් රථය අරන්තලාවේදී නැවතූ වහා ඉමහත් කෝපයෙන් පරුෂ වචනයෙන් බණිමින් කොටි සාමාජිකන් පිරිස වෙඩි තබමින් සහ කඩු පහර දෙමින් භික්ෂූන් වහන්සේලාට පහර දෙන ලදී.   

ප්‍රහාරයෙන් ජීවිතක්ෂයකට පත්වූවන් අතර කුඩා සාමනේර භික්ෂූන් වහන්සේලා 30 නමක් ද, ඔවුන්ගේ ගුරු හිමියන් වූ විද්‍යානන්ද මහා පිරිවෙන් අධිපති හෑගොඩ ශ්‍රී ඉන්ද්‍රසාර හිමියන්ද විය. බස් රියේ ගමන් කළ සිවිල් වැසියන් 4 දෙනෙක්ද ප්‍රහාරයෙන් මිය ගියහ.   

භික්ෂූන් වහන්සේලා 3 දෙනෙක් ප්‍රහාරයෙන් බේරී පලා ආ අතර දරුණු තුවාල හේතුවෙන් ජීවිත කාලය පුරාම ඔවුන්ට වෛද්‍ය ආධාර අවශ්‍ය වන තත්ත්වයක් පවතී. තවත් භික්ෂූන් වහන්සේ නමක් ස්ථීරවම ආබාධිත තත්ත්වයට පත් විය.

චේතනාව 

මෙවන් කුරිරු ප්‍රහාර ‍රැසක් සිය ගැ‍ටුම පවත්වාගෙන යාමට සමත් වූ කාලසීමාවේදී කොටි සංවිධානය දියත් කළ අතර ඉන් ඔවුන් බලාපොරොත්තු වූයේ රටේ බහුතර සිංහල ජනතාව සාමාන්‍ය දමිළ වැසියන්ට එරෙහිව කුපිත කරවා ඔවුනොවුන් අතර ගැ‍ටුම් ඇති කිරීමයි. එය දෙමළ ඊළාම් විමුක්ති කොටි සංවිධානයට ලැබෙන සහය සහ ආධාර මුදල් වැඩි කරගැනීමට පාවිච්චි කිරීමට ඔවුන් සැලසුම් කරන ලදී.

සමාන පහරදීම් 

සිය විනාශකාරී අරගලය ගෙනයාමට කොටි සංවිධානය සමත් වූ කාලවකවානුවේදී ඔවුන් විසින් බෞද්ධ පුදබිම් ‍රැසකට ප්‍රහාර  එල්ල කරන ලදී. එවන් ප්‍රහාර අතර,

ශ්‍රී මහා බෝධි පරිශ්‍රයේ සිටි සිංහල වන්දනාකරුවන් 146දෙනෙකු මරා දමමින් එල්ල කළ ප්‍රහාරය,
දිඹුලාගල ආරණ්‍ය සේනාසනයේ කිතුලගම සීලාලංකාර නායක තෙරණුවන් ඝාතනය කිරීම. (අවදානම්/මායිම් ගම්මාන වල විසූ සිංහල වැසියන්ට කොටි ආක්‍රමණ වලට එරෙහිව සටන් වැදීමට සහය දීම හේතුවෙන්)
මහනුවර දළදා මාලිගාවට එල්ල වූ මරාගෙන මැරෙන් බෝම්බ ප්‍රහාරය (මින් වන්දනාකරුවන් 17 දෙනෙක් මිය ගිය අතර දළදා මාලිගාවටද තදබල හානි සිදුවිය)
වෙසක් පොහොය දින සමරමින් සිටි මඩකලපුවේ බෞද්ධ විහාරයක සිටි කුඩා දරුවන් ඇතුළු 23 දෙනෙකු මරා දමමින් එල්ල කළ මරාගෙන මැරෙන බෝම්බ ප්‍රහාරය.

මේවාද බලන්න
 දෙමළ ඊලාම් විමුක්ති කොටි ත්‍රස්තවාදීන් සිවිල් වැසියන්ට එල්ල කල ප්‍රහාර ලයිස්තුව

මූලාශ්‍ර

බාහිර අඩවි 
LTTE massacre site is haven for Tamil victims, BBC News
20 Years for the Aranthalawa Massacre
Editorial - LTTE's gun culture continues, Sunday Observer

සිවිල් පුද්ගලයින් සමූලඝාතන - ශ්‍රී ලංකා
ත්‍රස්තවාදය - ශ්‍රී ලංකා
දේපළ වෙළඳාම්

දේපළ වෙළඳාම්, () මෙය එක්සත් රාජධානිය, එක්සත් ජනපදය, ඔස්ට්‍රේලියාව, ඩුබායි වැනි බොහෝ රටවල නෛතිකව භාවිතා වන යෙදුමකි. මේ යටතේ බොහෝ නෛතිකමය අණ පනත් ක්‍රියාත්මක වීම ඊට හේතුවයි.

ප්‍රධාන වශයෙන් භූමිය , එහි ඇති ගොඩනැගිලි හෙවත් මිනිස් ඉදිකිරීම් , වගාවන් , ඛනිජ සම්පත් හෝ ජලය වැනි ස්වාභාවික සම්පත් , නිශ්චල සම්පත් ආදිය මේ යටතට අයත්වේ.සාමාන්‍යයෙන් ගොඩනැගිලි සහ නිවාස මේ යටතේ සකච්ඡා කෙරේ. දේපළ වෙළඳාම සැළකීමෙදී, ගොඩනැගිලි සහ නිවාස විකිණීම, කුලී පදනමට ලබාදිම, මිලට ගැනීම හැදින්විය හැක.

ව්‍යාපාරික අංශය

පෞද්ගලික දේපළ අයිතිය ප්‍රසාරණය වීමත් සමඟ දේපල වෙළඳාම් අංශය සීඝ්‍ර දියුණුවක් අත්පත් කරගෙන තිබේ. දේපල වෙළඳාම් අංශය කරා යොමුවීමට සුවිශේෂී  ආයෝජනයක් කිරීමට  සිදුවන අතර එක් එක් දේපළ හා ඉඩම් සම්බන්ධයෙන්  ඒවාට ආවේණික වූ ලක්ෂණ සමුදායක් තිබීම නිසා මෙම වෙළඳාම් අංශය සුවිශේෂි කඩයිම් රාශියකට අවතීර්ණ වී ඇත.

-	ඇඟයීම 	-	වෘත්තීය තක්සේරු සේවාව

-	තැරැව්කාරත්වය - ගැණුම්කරු හා විකුණුම්කරු අතර අතරමැදියකු හා විකුණුම්කරු අතර අතරමැදියකු ලෙස මැදිහත් වීම

-	ප්‍රවර්ධනය 	- ඉඩම් සංවර්ධනය හා එයට වටිනාකම් එකතු කිරීමේ ක්‍රියාවලිය.

-	දේපල කළමණාකාරීත්වය - අයිතිකරුවන් වෙනුවෙන් අදාල ‍දේපල කළමණාකරණය කිරීම.

-	දේපල හා ඉඩම් අළෙවිකරණය - අයිතිකරුවන් වෙනුවෙන් අදාළ දේපළ කළමණාකරණය කිරීම.

-	ආයෝජනය - අදාල ආයෝජන ඉඩප්‍රස්තා කළමණාකරණය.

-	නැවත පදිංචිය හෝ විස්ථාපනය - මෙරටේ හෝ පිටරටක ව්‍යාපාරය ප්‍රතිෂ්ථාපනගත කිරීම

සාංගමික දේපල වෙළඳාම්කරණය 

මෙහිදි  ක්‍රියාවලිය සංස්ථාපිත සමාගමක් මඟින් සිදුකරනු ලබයි. කේවළ ආයෝජනයක් මෙන් නොව මෙය වෙනස් ය.

ඉහත සෑම අංශයකටම බෙදී යන්නා වූ දේපළ වෙළඳාම්කරණය, ජනපදික වශයෙන්, කාර්මික වශයෙන් හා වාණිජමය දේපළ මත සසඳා බැලිය හැකිය. අඩුවැඩි ලෙස ඉදිකිරීම්  ව්‍යවසායකත්වය ඵලදායී වශයෙන් මෙම අංශ වෙත සබඳතා දක්වයි. මීට අමතරව අන්තර්ජාල දේපළ වෙළඳාම්කරණය ද ආයෝජන ප්‍රජාවට ඉමහත් රුකුළක් දක්වයි.

දේපළ වෙළඳාම් - වෙළඳපල අගය   

දී ඉකොනොමිස්ට්" සඟරාවට අනුව සංවර්ධිත ආර්ථිකයන්" හි 2002  අග භාගය වන විට වත්කම් ප්‍රමාණය පහත පරිදි වෙයි.

	පදිංචිකරුවන්ගේ හිමිකාරිත්වය - ඇ.එ.ජ. ඩොලර් ට්‍රිලියන 48

	වාණිජ හිමිකාරිත්වය - ඇ.එ.ජ. ඩොලර් ට්‍රිලියන 14

	සංගත - ඇ.එ.ජ. ඩොලර්  ට්‍රිලියන 20

	රාජ්‍ය බැඳුම්කර - ඇ.එ.ජ ඩොලර් 20

	සාංගමික බැඳුම්කර - ඇ.එ.ජ. ඩොලර් 13

එකතුව 	ඇ.එ.ජ ට්‍රිලියන 115 කි

දේපළ වෙළඳාම්කරණයේ උකස්කරයන්ගේ පසුබිම 

දේපල වෙළඳාම්කරණයට අදාල නෛතික ක්‍රියාදාමයේ අඩු ලුහුඩුකම ඵලදායී ආයෝජනයක් සඳහා ප්‍රධාන බාධකයක් බව ආර්ථික විද්‍යාඥයින් පෙන්වා දෙයි. ලෝකයේ සෑම රටකම ජාතික ආදායමට මෙකී අංශයෙන් පුළුල් දායකත්වයක් සපයයි.

දේපළ හා ඉඩම් අත්පත් කර ගැනීම හා විකිණීමට බොහෝ සංවර්ධිත රටවල් පිළිපදින ක්‍රියාපටිපාටිය වනුයේ උකස්කර බැඳුම්කරයි. මෙහිදී ණයගැතියා  ණය ගෙවීම පැහැර හැරියහොත් අදාල මුල්‍ය සමාගම මඟින් උකසින් බැඳි ඇති ඉඩම හෝ ගොඩනැගිල්ල තමා යටතට  පවරා ගැනීම සිදු කරනු ලබයි. එහෙයින් බොහෝ බැංකු මෙම ක්‍රියාවලියට වැඩි කැමැත්තක් දක්වනු ලබයි.

සටහන්
ජ්‍යෝතිෂ්ශාස්ත්‍රය

ඉන්දියවේ සහ ශ්‍රී ලංකාවේ සාම්ප්‍රදායික තාරකාශාස්ත්‍රය ජ්‍යෝතිෂ්ශාස්ත්‍රය හෙවත් ජ්‍යෝතිෂය නමිවේ.

මූලික අංග

නැකැත් (නක්ෂත්‍ර) 27 

නැකත් යනු ද පෘථිවිය වටා අහස බෙදා ඇති එක් ක්‍රමයකි. නමුත් මෙය වැඩියෙන්ම සලකනු ලබන්නේ චන්ද්‍රයා සඳහාය. යම් අවස්ථාවක ලබා ඇති නැකත යනු එම අවස්ථාවේ චන්ද්‍රයා පිහිටා ඇති නැකත් කොටුවයි.

දසා

ග්‍රහයෝ

ආශ්‍රිත ලිපි 
 තාරකාශාස්ත්‍ර

වැඩිදුර කියවීම්
 

ජ්‍යෝතිෂ්ශාස්ත්‍රය
නවීන විද්‍යාවට අනුකූල නොවන දැණුම සහ ශිල්ප
නක්‍ෂත්‍රය

ජ්‍යෝතිෂ්ශාස්ත්‍රයට අනුව යම් අවස්ථාවක පෘථිවිය‍ට සා‍පේක්‍ෂව සඳ ඇති ස්ථානය (නැකත් කොටුව) එම අවස්ථාවේ නැකත හෙවත් නක්ෂත්‍රය නම්වේ.

ජ්‍යෝතිෂ්ශාස්ත්‍රය
Video podcasting

මේ වැයම දහසක් සිතුවිලි අතුරින් නුබටත් වැදගත් සිතුව්ල්ල අමතක විමට පෙර ලියා තැබිමටය......   
ඉදිරිපත් කිරීම - රියාස් මොහොමඩ්                                                                     
Riyas Live Media Studio & Media Work’s
වෙබ් කාස්ට් එකක් කරන්නේ මෙහෙමයි      2 කොටස (video casting)

Video Casting
වීඩියෝ කාස්ටින් කරන්න නොමිලේ සේවය ලබාදෙන ගොඩක් තැන් තියෙනවා. හැබැයි මම කියන්න යන්නේ මටත් අත්දැකීම් තියෙන දැනට ගොඩක් දෙනා පාවිච්චි කරන Ustream ගැන. තාමත් මේ සයිට් එකේ account එකක් නැත්නම් ustream.tv වලට ගිහින් හදාගන්න. ඊට පස්සේ Broadcast කරන්න Go Live! කියලා තියෙන ලින්ක් එකට යන්න. ඊට පස්සේ මේ පහළ දැක්වෙන Broadcaster එකට යනවා. දැන් ඒකේ settings හදන්න ඕන.  Video Source එකට කැමරා එකත් Audio Source එකට audio input එකත් ලබා දෙන්න. අන්තර්ජාල සම්බන්ධතාවයේ වේගය අනුව Audio, Video quality එක හදන්න. මතක තියාගන්න අපේ කනෙක්ෂන් එක හොඳ උනත් බලන අයගේ කනෙක්ෂන් සාමාන්යත තත්වයේ වෙන්න පුලුවන්. ඒ නිසා ලංකාවේ නම් මේ settings මැද හරියේ වගේ ති‍යන එක තමා හොඳ. ඊට පස්සේ ඉතින් වැඩේ පටන් ගන්න පුලුවන්. ඒ සඳහා Start Broadcast කියන බට්න් එක ක්ලික් කරන්න. දැන් සියලුම දේවල් හොඳින් නම් විකාශය ආරම්භ වෙනවා. හැබැයි බලන අයට මේක පෙන්නේ තප්පර කිහිපයක delay එකකින් පස්සේ.
 
Web Site එක සකසා ගැනීම
මේ සඳහා ඕනෑම ක්රකමයකට නිර්මාණය කල (cms, Dreamviewer) සයිට් එකක් භාවිතා කරන්න පුලුවන්. Ustream වලින් channel එකට දීලා තියෙන පේජ් එකට ගිහින් (පහත රූපයේ තියෙන තැන) Embed කියන එකට ගිහින් කෝඩ් එක කොපි කරගෙන සයිට් එකේ අවශ්ය  පිටුවේ පේස්ට් කරගන්න. විශේෂයෙන් කියන්න ඕනේ මේ embed කරපු පේජ් එකේ Flash ads, Motion ads නොදා ඉන්න තරමට හොඳයි. මොකද අඩු ඉන්ටනෙට් වේගයක් ඇති කෙනෙක් ඔතනින් බලනකොට ඒ ඇඩ් ටික ඇති වීඩියෝ එක නොපෙනී යන්න. උදාහරණයක් විදියට ටෙක්කතා සයිට් එකට ගිහින් දාලා තියෙන එක බලන්න. ඒ වගේ සරළව තියාගන්න තරමට හොඳයි. 
www.techkatha.com/live
 
එහෙනම් අදට කියන්න ආපු ටික කිව්වා. 
මම හිතනවා මේ ලිපි මාලාව ඔයාලට ගොඩක් වැදගත් වෙයි කියලා. ඉතින් ඔයාලට මොනවා හරි ගැටලුවක් ආවොත්  0712100187 call  එකක් දාලා අහන්න. එහෙනම්  තවත් අලුත් මාතෘකාවකින් හමුවෙමු. ස්තූතියි
ප්‍රියානි සොයිසා

ළමා වෛද්‍යවේදය පිළිඹඳව කොළඹ විශ්වවිද්‍යාලයේ ගරු මහා‍චාර්ය  ප්‍රියානි එලිzබෙත් සොයිසා ශ්‍රී ලංකාවේ මහා‍චාර්ය පදවියකි ලැබූ පළමු කාන්තාවයි.

මූලාශ්‍ර

ශ්‍රී ලංකාවේ මහාචාර්යවරු
ආන්තර එන්ජිම

ආන්තර එන්ජිමක් යනු බහුපද ශ්‍රිතයන් වගු ගත කිරීම සඳහා සැලසුම් කල ස්වයංක්‍රිය, යාන්ත්‍රික ගණකයකි. බහුපද සංගුණක කුඩා කුලකයක් භාවිතා කොට ශ්‍රිතයන් අන්කර් නිවේශනය හෝ වගු ගත කිරීම හෝ සිදු කිරීමේ ක්‍රමයක් වන භාත අන්තර ක්‍රමය අනුසාරයෙන් මෙම නම ව්‍යුත්පන්න වී ඇත. යාත්‍රිකයන් හා විද්‍යාඥයින් යන දෙකොටසම විසින් සාමාන්‍යයෙන් භාවිතා කෙරෙන ශ්‍රිතයන් වන, ලඝුගණක සහ ත්‍රිකෝණමිතික ශ්‍රිත යන දෙවර්ගයම, බහුපද අනුසාරයෙන් සන්නිකර්ෂණය කල හැකි බැවින්, ආන්තර එන්ජිමක් විසින් බොහෝ ප්‍රයෝජනවත් සංඛ්‍යා කුලක ගණනය කල හැකිය.

ගණිතඥයින් හා මිනිස් "පරිගණක" විසින් සමන්විත කණ්ඩායම් විසින් දෝෂ විරහිත වගු නිපැයීමේ ඓතිහාසික දුෂ්කරතාවය නිසා එම ක්‍රියාවලිය ස්වයංක්‍රිය කරලීමේ අභිලාෂයක් වෙත චාල්ස් බැබේජ් පෙලඹවිණි.
ගොංගාලේගොඩ බණ්ඩා

.වන්සපුර්ණ දේවගේ ඩේවිඩ් ( පෑලියගොඩ ඩේවිඩ් )  හෙවත් ගොංගාලේගොඩ බණ්ඩා ( 1809 මාර්තු 13 සිට 1849 දෙසැම්බර් 01 ) යනු ජාතික වීරවරයෙක් වන අතර 1848 මාතලේ කැරැල්ල සඳහා නායකත්වය දුන් අතර සිංහලේ සිහසුන වෙනුවෙන්  ශ්‍රී වික්‍රම සර්වසිද්ධි නමින් රජවිය. මෙම රජ තනතුර නිල රජ තනතුරක් ලෙස පිලිගැනීමක් සිදු නොවුනි.

1848 කැරැල්ලේ දී සිංහලේ රජ ලෙස තෝරාපත්කරගත් තැනැත්තා.

Ounce  open the door
බාරා

බාරා (දිවෙහි: ބާރަށް) යනු  උතුරු මාලදිවයිනෙහි  හා අලිෆ් අතොළුවේ ජනාවාසී දිවයිනකි.

ඓතිහාසික වශයෙන්, බාරා යනු  16වන සියවසෙහි දෙවන අර්ධයෙහිදී  කල්හුඔෆුම්නි යාත්‍රාව තැනුනු දිවයිනයි. පෘතුගාලයට එරෙහිව මුහම්මද් තාකුරුෆානු සුල්තාන්වරයාගේ යුද්ධයෙහිදී මෙම නැව ප්‍රධාන කාර්යභාරයක් ඉටු කලේය. නැවෙහි රුවල් තැනුනේ තවදුරටක් දකුණට වන්නට පිහිටි  මරෝෂි දූපතෙහිදීය. 

මෙම දූපත ඉංග්‍රීසි  'C' අකුරෙහි හැඩය ගනියි. ඉවුරෙහි බොහෝ ප්‍රමාණයක් ප්‍රධාන වශයෙන් රිසොෆෝරා මුක්රොනාටා සහ හිබිස්කස් ටිලියාසියස් යන්නෙන් සමන්විත කඩොලාන ශාකයෙන් වැසී ඇත. මෙම ප්‍රදේශයන් අවට පස  හයිඩ්‍රජන් සල්ෆයිඩ් වලින් ආඨ්‍ය වන අතර දූපත් වාසීන් විසින් මෙම පෙදෙසෙහි ගැවසීමෙන් බොහෝවිට  වලකිති. ගස් කැපීම, කුණු කසළ බැහැර කිරීම සහ දුර්වල කළමනාකරණය නිසාවෙන් පරිසර පද්ධතිය අනතුරට ලක්ව ඇත.

ආශ්‍රිත

බාහිර සබැඳි
අයිල්ස් ප්‍රොෆයිල් - බාරා

මාලදිවයිනෙහි දූපත්
VLC මීඩියා ප්ලේය'

VLC මීඩියා ප්ලේය' යනු දැනට ලොව පවතින ඉතාමත් ජනප්‍රිය විවෘත කේත මාධ්‍ය ධාවකයකි. දැනට පවතින මාධ්‍ය ආකෘති විශාල සංඛ්‍යාවක් මේ තුළින් හැසිරවිය හැකියි. මේ වන විට මෙයි ප්‍රධාන නිකුතුවක් වන දෙවන වෙළුම නිකුත් කර තිබෙනවා. http://www.videolan.org/ වෙතින් මෙහි නවතම වෙළුම බාගත කළ හැකියි. මෙහි සිංහල භාෂාවද ඇතුළත්ව ඇති බැවින් වඩාත් පහසුවෙන් හැසිරවිය හැකියි.

මාධ්‍ය ධාවක
ටොලමිගේ ලෝක සිතියම

ටොලමිගේ ලෝක සිතියම යනු ක්‍රිව දෙවන සියවස වන විට බටහිර සමාජයට ඥාත ලෝකයේ විස්තර දැක්වුනු සිතියමකි. ක්‍රිව 150 වන විට ලියැවුනු ටොලමිගේ  ජියොග්‍රාෆියා නම් ග්‍රන්ථයෙහි එන විස්තර පදනම් කොට ගෙන මෙම සිතියම නිමවා තිබුණි. යථාභූත සිතියම් කිසිවිටෙක සොයා නොගත්තද, පැරණි ලෝකයේ විවිධ ප්‍රදේශ  පිළිබඳ, බොහෝ විට ඛණ්ඩාංකද සහිතව, දහස් ගණනක් ආශ්‍රිත  ජියොග්‍රාෆියා වෙත තිබූ අතර, එම නිසාවෙන්ම  ක්‍රිව 1300 පමණ වන විට අත්පිටපත යළි සොයාගත්විට ටොලමිගේ ලෝක දැක්ම යළිතැනීමට සිතියම් විද්‍යාඥයින්ට අවකාශ සැලසිණි.

ටොලමිගේ හා ඔහුගේ සිතියම් වල ඉතාමත් වැදගත්ම දායකත්වය වන්නට ඇත්තේ අක්ෂාංශක හා දේශාංශක රේඛා භාවිතයද භෞමික ස්ථානයන් අවකාශ නිරික්ෂණයන් අනුසාරයෙන් දැක්වීමද ප්‍රථමයෙන් සිදු කිරීමය. 9වන සියවසෙහිදී ඔහුගේ ජියොග්‍රාෆියා ග්‍රන්ථය ග්‍රීක බසින්  අරාබි බසටද ඉක්බිතිව 15 වන සියවස ආරම්භයේදී  බටහිර යුරෝපයේදී ලතින් බසටද පරිවර්තනය වූ විට, ගෝලීය ඛණ්ඩාංක පද්ධතියක් පිළිබඳ අදහස විසින් මධ්‍යතන ඉස්ලාමීය සහ යුරෝපීය භූගෝල විද්‍යාත්මක චින්තනයේ  විප්ලවකාරී වෙනසත් සිදු  කොට එය විද්‍යාත්මක හා සංඛ්‍යාත්මක පදකමකට යොමු කලේය.

අන්තර්ගතය
සිතියම විසින් විශාල ආවෘත ප්‍රදේශ දෙකක් පැහැදිලි ලෙසින් දක්වන අතර ඉන් පළමුවැන්න   මධ්‍යධරණිය වන අතර, දෙවැන්න වන්නේ  නැගෙනහිරින් දකුණු චීන මුහුද (මැග්නස් සයිනස්) දක්වා විහිදෙන  ඉන්දියානු සාගරය (ඉන්ඩිකම් පෙලාගුස්) වෙයි. ප්‍රධාන භූගෝලීය පරිස්ථානයන් වන්නේ යුරෝපය, මැද-පෙරදිග, ඉන්දියාව,  ශ්‍රී ලංකාව (තැප්‍රොබේන්), මලයානු අර්ධද්වීපය (අවුර්යා කර්සනීස් හෝ "රන් අර්ධද්වීපය") සහ එයින් ඔබ්බට චීනය (සීනේ) වෙයි.

ආශ්‍රිත

සිතියම්